text: Í Lesi- og skrivitænastuni á Glasi vegleiða vit næmingum, ið hava avbjóðingar við lesing og skriving.
text: #000000
text: Í sambandi við skiftið frá fólkaskúla til miðnám ella yrkisnám, kunnu lesi- og skrivitrupulleikarnir viðhvørt kennast meira umfatandi. Tekstirnir í fakunum gerast torførari og innihalda fleiri fakorð, enn ein er vanur við. Krøvini eru vorðin hægri. Tað er tí týðandi at fara undir uppgávur og heimaarbeiði í góðari tíð og at brúka ta hjálp, sum er tøk.
text: #000001
text: Næmingar eru altíð vælkomnir inn í Lesi- og skrivitænastuna í høli 410, so leiðbeina vit fegin.
text: #000002
text: Eisini ber til at skriva til lst@glasir.fo
text: #000003
text: Tá tú søkir um upptøku á Glasi, kanst tú fáa røttu hjálpina sum skjótast, um tú hevur upplýst um møguligar lesi- og/ella skriviavbjóðingar.
text: #000004
text: Sum næmingur á Glasi kanst tú brúka lesi- og skriviforrit og onnur amboð, sum kunnu lætta um skúlagongdina.
text: #000005
text: Í Lesi- og skrivitænastuni (LST) hjálpa vit við at heinta lesi- og skriviforrit til teldu og telefon og undirvísa í at brúka forritini.
text: #000006
text: Við hesum kann leiðin gerast lættari frá skúlabyrjan til prógv.
text: #000007
text: Niðanfyri eru leinki til Intowords og onnur hjálparamboð. Vel tað, sum tú skalt brúka:
text: #000011
text: IntoWords til Mac (føroyskar røddir eru ikki tøkar til MAC offline, men virkar saman við IntoWords til Cloud)
text: #000013
text: Intowords til iOS (iPhone og iPad)
text: #000014
text: Tá forritið er tikið niður, skalt tú rita inn umvegis Microsoft-login og tínum glasir-brúkara.
text: #000015
text: Enn brúka fleiri CD-ORÐ. Tað ber til at brúka CD-orð sum vanligt (til 2025).
text: #000016
text: Á Ordlab.dk eru +350 videovegleiðingar, sum stutt greiða frá nýggjastu og mest aktuellu lesi- og skrivistuðlandi tøknini (til android, chromebook, iphone, mac, online og windows). Øll á Glasi hava atgongd til Ordlab.dk.
text: #000017
text: Rættstavarin riggar ikki gjøgnum Office online og bara til Windows teldur.
text: #000020
text: iSolveIT hevur ment ein føroyskan talukennara úr tilfarinum frá Ravnur verkætlanini. Appin eitur VoisIT. Nú kanst tú tosa inn á telefonina, kopiera tekstin úr appini og seta hann inn aðrastaðni.
text: #000021
text: VoisIT til Android kann heintast her.
text: #000023
text: Her er gjørligt at fáa hjálp og leiðbeining í ymiskum lærugreinunum. Næmingar, lærlingar og lesandi eru vælkomin at venda sær til Næmingatænastuna, um ynski er um hjálp í øðrum lærugreinum.
text: #000028
text: Lesi- og skrivitøkni eru amboð, sum kunnu hjálpa og stuðla tær, ið hevur dysleksi ella aðrar lesi- ella skrivitrupulleikar. Tey kunnu vera við til at lætta um lesing, skriving og staving í gerandisdegnum – bæði í skúla, arbeiði og frítið.
text: #000034
text: Tað finnast mong ymisk amboð til bæði teldur, teldlar og smartphones. Tey kunnu heintast sum forrit og leggjast inn á talgildu eindirnar ella brúkast sum online tænasta.
text: #000035
text: Við lesi- og skrivitøkni fært tú millum annað upplestur av teksti, hjálp til at stava, stuðul til koma í gongd við at skriva tekst, at skipa tekst osfr.
text: #000036
text: Forritið IntoWords fæst á føroyskum til allar teldur og smartphones.
text: #000037
text: Við IntoWords hevur tú millum annað møguleika at fáa tekst lisnan upp fyri tær, at goyma tekst sum ljóðfílu, at fáa hjálp til at stava torfør orð, gera yrkisorðalistar, at fáa stuðul til at skriva tekstir við til dømis skriviskabelónum og annað. (sí samlað yvirlit yvir lesi- og skrivifunktiónir her)
text: #000038
text: Hesi mál eru tøk í IntoWords: Føroyskt, danskt, norskt bókmál, svenskt, enskt, franskt, týskt og spanskt.
text: #000039
text: Øll á Glasi kunnu brúka IntoWords.
text: #000040
text: Tað kann leggjast á telduna sum eitt forrit, kann nýtast sum ískoytisforrit á kagum (browsarum) og finst eisini sum ein app til telefonir og Ipad.
text: #000041
text: Niðanfyri eru ymisk leinki til at taka IntoWords niður, alt eftir hvørja teldu og telefon, tú hevur. Best er at taka forritið niður á telduna og sum ískoytisforrit til kagar/browsarar. Harumframt er snilt at taka telefonappina niður. (Installatiónsvegleiðing á donskum er her).
text: #000042
text: Um tú hevur lagt IntoWords inn á fleiri av tínum talgildu eindum, verða vangastillingar og annað, sum tú gert í IntoWords á einari talgildari eind (t.d. Windows-teldu), sjálvvirkandi synkroniseraðar við IntoWords á hinum eindunum hjá tær (t.d. Iphone).
text: #000043
text: Vit hava gjørt átta ymiskar vegleiðingar í at brúka CD-ORÐ 10,2:
text: #000044
text: Orðblindni verður eisini nevnt dysleksi. Dysleksi er eitt spesifikt slag av lesi- og skrivitrupulleikum, sum ikki er treytað av intelligensi ella generellum læringarevnum. Trupulleikarnir eru tískil óheftir av aldri, motivatión og útbúgvingarstøði annars. Dyslektiskir lesi- og skrivitrupulleikar hava sín uppruna í nevrologiskum viðurskiftum, sum aloftast eru av arvaligum slag.
text: #000045
text: Trupulleikar við at avkoda og seta saman ljóð í bókstavum, so teir verða til ljóð í einum orði. Hetta verður nevnt fonologiskir trupulleikar. Hesir trupulleikar gera, at tað kann verða drúgt at lesa og/ella at stava orð.
  Trupulleikar við at tvíhalda upplýsingum, meðan tær verða tilevnaðar (Tað er meðan ein lesur og skrivar). Hetta slagið av avbjóðingum hevur sín uppruna í einum avmarkaðum arbeiðsminni. Hetta elvir til, at man lesur seint, at lesifatanin gerst avmarkað og skrivingin óneyv.
  Áðurnevndu viðurskifti føra samanumtikið til eina ikki-automatiseraða lesigongd. Hetta merkir, at lesing av truplum og/ella fakliga tungum tekstum, gerst uppaftur meira torfør. Tá avmarkaða arbeiðsminnið verður uppaftur meira ovbyrjað, darvar hetta samlaðu lesifatanina.
text: #000046
text: Tá ein næmingur við dysleksi fer undir ein miðnámsskúlaútbúgving, hækka krøvini til lesing og skriving. Hetta førir, vegna áðurnevndu grundeyðkenni, til, at onnur dysleksi-eyðkenni koma til sjóndar. Hesi eyðkenni kunnu t.d. vera:
text: #000047
text: Lægri lesiferð ella óneyv lesing
  Trupulleikar við at orða seg í sambandi við skriving
  Trupulleikar við lesing og innlæring av nýggjum orðum
  Trupulleikar við at skilja faktekstir, serliga um teksturin er á fremmandamáli
text: #000048
text: Barnið við dysleksi kann hava trupult við at læra at lesa. Sum vaksin lesandi kann ein hava lært at lesa, men lesur ofta seint
  Barnið við dysleksi hevur tað vanliga trupult við at stava og stavar ofta illa. Sum vaksin lesandi hevur viðkomandi møguliga bert trupult við at stava ókend orð, fremmandaorð og orðaendingar
  Barnið við dysleksi hevur vanliga trupult við at skriva. Sum vaksin lesandi hevur viðkomandi møguliga serliga trupulleikar við at seta saman setningar, at byggja upp brot og heilar tekstir.
text: #000050